เรื่องร้องเรียน (ไม่ระบุ) วันที่ 2023-03-02 04:57:04 — แขวงสี่พระยา เขตบางรัก กรุงเทพมหานคร
คลินิกกฎหมายกระจกเงา ได้รับคำร้องขอความช่วยเหลือจาก คุณพ่อยาฮิน หรือนายมา มัท ยาฮิน แรงงานต่างด้าวจากเมียนมา ซึ่งขึ้นทะเบียนแรงงาน เป็นราษฎรไทยเลข 00 และมีอาชีพสุจริตในการขายโรตีแถวตรอกจินดา เพื่อเลี้ยงลูกชายพิการออทิสติกไร้สัญชาติ (รอการรับรองสัญชาติไทย เนื่องจากเกิดไทย)

คุณพ่อยาฮิน ประสบปัญหาถูก ชายชื่อ สมบัติ อ้างตนเป็นตำรวจ และมาเรียกเก็บเงินในขณะคุณพ่อยาฮิน ขายโรตี ในบรอเวรตรอกสองพระ -​ตรอกจินดา เขตบางรัก โดยถูกเรียกเงิน 1,000 บาท/เดือน และล่าสุดถูกเรียกเพิ่มเป็น 2,000 บาท ทำให้คุณพ่อยาฮินกังวลว่าจะไม่มีเงินพาลูกชายไปฝึกพัฒนาการที่สมาคมชมรมผู้ปกครองเด็กพิการ (หนองแขม)

ทั้งนี้ น้องสมชาย บุตรชายของคุณพ่อยาฮิน อยู่ในการรักษาพยาบาล โดยทุนของสถาบันราชานุกูล (อ่านเอกสารได้ที่ https://drive.google.com/file/d/1VpRsiMB0OKYx4sclevzCONg0lhVGH5kn/view?usp=drivesdk)

ส่วนคุณพ่อยาฮินนั้น อยู่ระหว่างการขึ้นทะเบียนแรงงานครบขั้นตอน และจัดทำใบอนุญาต​ทำงานให้ถูกต้อง โดยไม่ผ่ารขบวนการนายหน้าค้าเอกสาร ซึ่งคลินิกกฎหมายกระจกเงา หารือร่วมกับกระทรวงแรงงาน และสำนักบริหารแรงงานต่างด้าว (อ่านเอกสารได้ที่ https://drive.google.com/file/d/1f57Jp4DlXm2O432Wk2mlv4oVyY6ToYmj/view?usp=drivesdk)

จึงขอท่านช่วยแก้ไขปัญหาขบวนการหลอกลวงและขู่กรรโชกกลุ่มคนเปราะบาง ดังกรณีเคสของแรงงานเมียนมาขายโรตี ซึ่งมีอยู่หลายพื้นที่ในประเทศไทย 

แจ้งโดย ดร.ศิวนุช สร้อยทอง หัวหน้าคลินิกกฎหมายกระจกเงา